PRIME ตั้ง 2 บริษัทย่อย “จีน-ไต้หวัน” รับแผนขยายธุรกิจ
PRIME จัดตั้งบริษัทย่อยใหม่ 2 แห่งในจีนและไต้หวัน รองรับการขยายตัวธุรกิจพลังงานทดแทนและโรงไฟฟ้า
PRIME จัดตั้งบริษัทย่อยใหม่ 2 แห่งในจีนและไต้หวัน รองรับการขยายตัวธุรกิจพลังงานทดแทนและโรงไฟฟ้า
19 เม.ย. 2566

บริษัท ไพร์ม โรด เพาเวอร์ จำกัด (มหาชน) หรือ PRIME เปิดเผยว่า ที่ประชุมคณะกรรมการบริษัทมีมติอนุมัติให้จัดตั้งบริษัทย่อยใหม่ 2 บริษัท คือ Prime Hydro Energy Corporation (PHE) ในสาธารณรัฐจีน (ไต้หวัน) ภายในไตรมาส 2/66 เพื่อประกอบธุรกิจพลังงานทดแทน และผลิตโรงไฟฟ้า ทุนจดทะเบียน 500,000 ดอลลาร์ไต้หวันใหม่ โดย Prime Solar Energy Corporation (ซึ่งเป็นบริษัทที่ PRIME ถือหุ้นทางอ้อม 99.99%) ถือหุ้น 100% ใน PHE
รวมทั้ง Prime Road Power (China) Company Limited (PRPC) ในสาธารณรัฐประชาชนจีนภายในไตรมาส 2/66 ประกอบธุรกิจด้านพลังงานทดแทน และผลิตและจำหน่ายไฟฟ้า ทุนจดทะเบียน 100,000 หยวน โดย บริษัท ไพร์ม โรด กรุ๊ป จำกัด (ซึ่ง PRIME ถือหุ้นทางอ้อม 99.99% ) ถือหุ้น 100% ใน PRPC